Detektor kretanja
<s>Detektor kretanja je električni uređaj koji koristi senzor za detekciju pokreta u blizini.</s><s>Detektor pokreta je osnovna komponenta bezbednosnih sistema, automatizovane rasvete, kontrole kuće, štednje energije i drugih korisnih sistema.</s>

<s>Na primer, kada kročite na nečiji trem a istog trenutka se upali svetio, to je primena detektora kretanja.</s><s>U mnogim kućama, školama i prodavnicama, detektori kretanja koriste se za uključivanje svetla ili otkrivanje provalnika.</s>

<s>U većini detektora kretanja primenjuje se tehnika poznata pod nazivom pasivno infracrveno zračenje (PIR).</s>

<s>Vrste</s>

<s>Pasivni infracrveni</s>

<s>Pasivni infracrveni senzor (PIR) kretanja sadrži dva kristala, sočivo i malo elektronsko kolo.</s><s>Kada infracrvena svetlost (u osnovi toplota koju generiše neko telo) pogodi kristal, on generiše elektricitet.</s><s>Svaka osoba, kao i sva druga živa bića, odaje toplotu, pa se detektor kretanja aktivira kada mu se približite.</s><s>PIR senzori najčešće imaju tri izvoda: uzemljenje, izvor pozitivnog napona i izlaz za senzor.</s><s>Ako PIR detektor kretanja napaja se naponom od 5 volti, napon na izlazu će biti oko nula volti kada ne detektuje kretanje.</s><s>Kada se neko pokrene u dometu detektora, napon na izlazu iznosi oko 5 volti.</s>

<s>Aktivni infracrveni</s>

<s>Aktivni infracrveni senzor kretanja koristi jednu LED diodu koja emituje infracrvenu svetlost, i detektor - kao što je fototranzistor - koji generiše struju kada ga pogodi zrak infracrvene svetlosti.</s><s>Kada neko prođe između LED diode i senzora, fototranzistor prestaje da generiše struju.</s><s>Koristi se uglavnom u područjima sa stalnim saobraćajem, kao što su hodnici.</s>

<s>Ultrazvučni</s>

<s>Ultrazvučni detektor generiše ultrazvučne talase koji se odbijaju od svih predmeta u prostoriji.</s><s>Ako se u njoj ništa ne pomera, ultrazvučni talasi se vraćaju neizmenjeni.</s><s>Ukoliko se neko ili nešto kreće po prostoriji, ultrazvučni talasi se izobličuju, i to izobličenje pobuđuje alarm.</s>

<s>Izvori</s>

<s>Vidi još 
 Elektronske komponente
 Senzori</s>

<s>Senzori</s>

